  Виталий Пронин Удмуртиысь почталэн музеез Яратӥсьёслэсь нуналзылы 14-тӥ февральлы сӥзем тунсыко адӟытонзэ усьтӥз. Музейысь ӝажыос вылын - вашкала вакытысь гожтэтъёс, яратонэз шараясь кылбуръёс, открыткаос. Дыр ортчемъя ӵужектэм гожтэтъёс, суредъёс туж тунсыко потозы учкисьёслы: котькудӥз ас синмыныз дунъяны быгатоз уно аръёс талэсь азьло яратӥсьёслэсь ог-огзылы макем яркыт но мур пуштросо гожтэт келямъёссэс. Адӟытон сяна, музейын радъямын луозы валентинкаосты лэсьтонъя мастер-классъёс.Елена Никитина Туспуктэм: liveinternet.ru Теги: музей яратон  